Жанет Жепкосгей

Жанет Жепкосгей (, 1983 оны 12 сарын 13-нд төрсөн) нь Кенийн дундын зайн гүйгч, дэлхийн аварга цолтой тамирчин юм.

 Өсвөр үе 
"Эльдорет Экспресс" хэмээх хочтой Жанет Капсабет хотын ойролцоох Кабирирсанг тосгонд мэндэлжээ. Алдартай тамирчид болох Вилсон Кипкетер, Вилфред Бунгей нар мөн тус тосгоных юмThe Standard, April 2, 2006: Sleepy village that produces track stars. Тэрээр Капсумбейивогийн сургуульд байхдаа хөнгөн атлетикаар хичээллэж эхэлсэн байна. 1998 онд Итений ойролцоо байх, Кенийн хөнгөн атлетикч эмэгтэйчүүдийг бэлтгэн гаргадгаараа алдартай Сингоре Охидын Ахлах Сургуульд элсэн оржээ. Жанет дөнгөж 1-р ангидаа л ахлах сургуулиудын 8 төрөлтийн тэмцээнд улсын аварга болсон ажIAAF: August 28, 2007: Focus on athletes. Тэр үед Жанет 400 метрийн халхалттай гүйлтийн төрлөөр мэргэшсэн байв. Гэвч Польшийн Быдгошт болсон 1999 оны дэлхийн залуучуудын АШТ-д оролцох эрхийг дадсан 400 метрийн халхалттай гүйлтийн төрөлдөө авч чадалгүй, 800 метрийн төрлөөр оролцсон бөгөөд урьдчилсан шатнаас хасагдсан байнаIAAF, October 23, 2007: Jepkosgei's Beijing target - first Kenyan women's middle distance Olympic gold.

2000 онд тэр дунд сургуулиудын улсын АШТ-д 400 метрийн халхалттай, 800 метрийн гүйлтийн төрлөөр тэргүүлэв. Мөн онд болсон Зүүн Африкийн залуучуудын АШТ-д 400 метрийн халхалттай гүйлтэд алт, 800 метрт мөнгөн медаль зүүжээ.

2001 онд Жанет Элдоретэд байрлах, ОУОХ-ны тэтгэлэгт өндөр түвшний бэлтгэлийн төвд харьяалагдах болов. Тэнд 1988 оны олимпын аварга Пол Эренгийн удирдлага дор бэлтгэл хийх болжээDaily Nation, December 25, 2007: How Jepkosgei made us proud. Мөн онд Африкийн өсвөрийн АШТ-ээс 800 метрт мөнгөн медаль, дараагийн жил нь Ямайкын Кингстонд болсон өсвөрийн ДАШТ-д түрүүлж алтан медаль хүртсэн.

Тэрээр 2003 оны Бүх Африкийн наадамд 800 метрээр шигшээ уралдаанд шалгарсан байна. Гэвч 2004 оны олимпын сонгон шалгаруулалтад улсдаа тэргүүлсэн ч норматив биелүүлж чадаагүй тул эрхээ авч чадсангүй. 2005 оны ДАШТ-д ч мөн адил, улсдаа тэргүүлэхдээ B нормативыг биелүүлсэн боловч Кенийн Хөнгөн Атлетикийн Холбоо 800 метрийн зайд эмэгтэй тамирчин илгээхгүй байхаар шийджээ.

 Шилдэг тамирчин 
2006 оноос хойш түүний амжилт эрс ахив. 2006 оны 3 сарын 24-нд Жанет Британийн хамтын нөхөрлөлийн орнуудын наадамд 1:57.88 амжилтаар түрүүлэхдээ Мозамбикийн туршлагатай шилдэг тамирчин Мариа де Лурдес Мутолаг ялав. Дараа нь Африкийн АШТ-д түрүүлжээ. Ингэхдээ Кенийн 800 метрийн зайн гүйлтийн дээд амжилтыг 2 ч удаа эвдсэн аж. Жепкосгей 2006 оны Кенийн шилдэг эмэгтэй тамирчнаар тодорсон байнаThe Standard February 23, 2007 Kipchirchir, Jepkosgei named Soya winners.

2007 оны 8 сарын 28-нд Жепкосгей Японы Осака хотноо болсон ДАШТ-д 800 метрийн зайд түрүүлж, Кенийн дундын зайн гүйгч эмэгтэйчүүдээс анх удаа дэлхийн аварга болж түүхэнд бичигдлээ. Гарааны зурхайгаас эхлэн тэргүүлсэн тэрээр 1:56.04 амжилтаар улсынхаа дээд амжилтыг эвдэж, улирлын шилдэг амжилтыг үзүүлсэн. Энэ амжилтаараа тэр дахин улсынхаа оны шилдэг эмэгтэй тамирчин болов.

2008 оны 5 сарын 24-нд 19 настай залуу тамирчин Памела Желимо түүний тогтоосон улсын дээд амжилтыг ахиулж, 1:55.76-д хүргэжэDaily Nation, May 26, 2008: Jelimo sets new world junior record. Желимо улирлын турш Жепкосгейг давамгайлсан боловч Жепкосгей олимпоос мөнгөн медаль хүртэж чадсан байна.

2009 оны ДАШТ-ий урьдчилсан уралдаанд Жепкосгей Өмнөд Африкийн Кастер Семенятай мөргөлдөж, унаснаар хэсэгтээ сүүлийн байр эзэлсэн ч заргалдсанаар хагас шигшээ уралдаанд оролцох эрхтэй боловEarth Times, August 16, 2009: . Шигшээ уралдаанд мөнөөх Семенягийн дараа орж, мөнгөн медаль зүүжээ. 

Одоо тэр Клаудио Берарделлигийн удирдлаган дор дасгал сургуулилтаа хийдэг бөгөөд менежер нь Федерико Роса юм.

 Амжилт 

ОнТэмцээнЗохиогдсон газарБайрТөрөл2002Дэлхийн өсвөрийн АШТ, Кингстон 1 800 м2006Британийн хамтын нөхөрлөлийн орнуудын наадам, Мельбурн 1800 мАфрикийн АШТ, Бамбус 1800 мОУХАХны Гран-при шигшээ, Штуттгарт 2800 мДэлхийн цом, Афин 2800 м2007Дэлхийн АШТ, Осака 1800 мОУХАХны Гран-при шигшээ, Штуттгарт 1800 м2008Зуны олимп, Бээжин 2800 мОУХАХны Гран-при шигшээ, Штуттгарт 2800 м2009Дэлхийн АШТ, Берлин 2800 м

 Хувийн дээд амжилт 
800 метр - 1:56.04 (2007)
1000 метр - 2:37.98 (2002)
1500 метр - 4:08.48  (2008)
Нэг миль - 4:28.72 (2008)

 Эшлэл 

Rosa & Associati дахь профиль

Ангилал:800 метрийн гүйлтийн дэлхийн аварга
Ангилал:800 метрийн гүйлтийн африкийн аварга
Ангилал:Кенийн 800 метрийн гүйгч
Ангилал:Кенийн 1500 метрийн гүйгч
Ангилал:Кенийн 4х400 метрийн буухиа гүйгч
Ангилал:Кенийн олимпын мөнгөн медальтан
Ангилал:Кенийн олимпын оролцогч
Ангилал:2008 оны зуны олимпод оролцогч
Ангилал:2012 оны зуны олимпод оролцогч
Ангилал:Кеничүүд
Ангилал:1983 онд төрсөн